Diari Oficial de la Generalitat Valenciana


Sumari del DOGV 9234, del 14-12-2021 (2021/12508)

RESOLUCIÓ de 25 de novembre de 2021, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'autoritza una transferència de crèdit entre projectes d'inversió de capítol VI entre programes pressupostaris de la conselleria. Expedient 12.018/21.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9234

Data del DOGV
:   14-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12283


Data del document
:   25-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 25 de novembre de 2021, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'autoritza una transferència de crèdit entre projectes d'inversió de capítol VI entre programes pressupostaris de la conselleria. Expedient 12.018/21. [2021/12676]  
El director general de Qualitat i Educació Ambiental ha plantejat una necessitat de crèdit en el capítol VI, del programa pressupostari 442.50 «Qualitat i educació ambiental», en el projecte d'inversió FN740 «Noves actuacions restauració àrees degradades» i per import de 880.106,41 €.  
Així s'indica la falta de crèdit i se sol·licita crèdit per a poder aprovar la certificació final d'obra de l'expedient CNCA18/0302/66 «Minimització de riscos mitjançant segellament i restauració ambiental dels emplaçaments ocupats per residus, denominats gots A i C, en les instal·lacions de Proambient, SL, situades a la pedania de la Murada, t.m. d'Orihuela (Alacant)» i per un import de 113.855,21 €.  
Al seu torn, una vegada finalitzada i rebuda l'obra anterior es van produir episodis intensos de pluges en la zona en 2021 que van provocar importants lliscaments de talussos i la necessitat d'aprovar una declaració d'emergència, que es va concretar en l'expedient CENCGE/2021/07G04/87 «Reparació del segellament i restauració ambiental de l'emplaçament ocupat per residus, denominat got C, en les instal·lacions de Proambient, SL, situades en la pedania de la Murada t.m. d'Orihuela (Alacant)» i per un import de 360.138,67 €. Import pel qual també es realitza la petició de crèdit.  
A més a més, també s'indica la falta de crèdit i se sol·licita crèdit per a poder incrementar el ritme d'execució de l'obra de l'expedient CNMY19/0302/92 «Segellament i restauració ambiental de l'abocador de residus urbans de Vinaròs (Castelló)» i per un import de 406.112,53 €.  
Per part del director general de Medi Natural i Avaluació Ambiental, s'ha plantejat una necessitat de crèdit en el capítol VI, del programa pressupostari 442.40 «Medi natural i avaluació ambiental», en els projectes d'inversió MA819 «Actuacions vida silvestre» i MA805 «Lluita contra la desertificació» i per imports de 1.279.615,07 € i 4.000,00 €, respectivament.  
Així s'indica la falta de crèdit i se sol·licita crèdit per a poder tramitar, amb càrrec al projecte d'inversió MA819 »Actuacions vida silvestre», un expedient de rescabalament a l'entitat VAERSA derivat de la necessitat de continuar amb els treballs de producció i recuperació de flora i fauna silvestre amb destinació a la seua introducció en el món natural, durant el període comprés entre l'1 d'agost de 2020 i el 4 de juliol de 2021, que correspon al temps transcorregut una vegada finalitzat l'expedient CNCA19/0301/57 i fins a l'aprovació del nou encàrrec de gestió CENCGE/2021/07G06/42 i per un import total d'1.279.615,07 ?.  
A més a més, també s'indica la falta de crèdit i se sol·licita crèdit per a poder tramitar, amb càrrec al projecte d'inversió MA805 «Lluita contra la desertificació», la liquidació de l'expedient CNMY05/22 «Actuacions forestals per a la lluita contra l'erosió i la desertificació en les muntanyes de la Comunitat Valenciana, demarcacions forestals números 1, 2, 3. Lot 2 província de Castelló» i per un import de 4.000,00 ?.  
Així mateix, existeix crèdit suficient en el capítol VI del programa pressupostari 512.10 «Gestió i infraestructures de recursos hidràulics, sanejament i depuració d'aigües», per a atendre totes les necessitats de la Direcció General de l'Aigua en l'exercici 2021. En concret existeix un crèdit disponible de 2.163.721,48 € en el projecte d'inversió FN580 «Noves infraestructures de canalització de rambles i barrancs».  
  
El crèdit a transferir es troba en situació jurídica i comptable de disponible i no es troba afectat a fons finalistes.  
D'acord amb l'article 25.1.c) de la Llei 4/2020, de 30 de desembre, de pressupostos de la Generalitat per a l'exercici 2021, en la seua redacció donada per la disposició final primera del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, correspon a les persones que tinguen assignades la titularitat de les conselleries respectives, amb un informe previ favorable de la Intervenció Delegada corresponent, autoritzar les modificacions pressupostàries consistents a transferir crèdit entre crèdits que pertanyen als mateixos capítols dels diferents programes pressupostaris de la seua secció.  
Així mateix, l'apartat tercer, punt 10, de la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els diferents òrgans de la conselleria, delega en el sotssecretari la competència per a aprovar les modificacions pressupostàries que siguen competència de la Conselleria.  
Basant-se en l'exposat anteriorment, i d'acord amb l'informe favorable de la Intervenció Delegada, resolc:  
Aprovar la modificació pressupostària consistent a transferir crèdit entre projectes d'inversió de capítol VI entre programes pressupostaris de la Conselleria, d'acord amb el detall següent:  
A) Disminuir l'estat de despeses de l'aplicació pressupostària:  
94.06.73.9856.838.34.4, FN580, en la quantia de 2.163.721,48 €.  
B) Incrementar l'estat de despeses de les aplicacions pressupostàries:  
32.26.33.0046.627.39.4, MA819, en la quantia d'1.279.615,07 €.  
54.90.33.1305.264.58.1, MA805, en la quantia de 4.000,00 €.  
63.00.01.1314.402.22.9, FN740, en la quantia de 880.106,41 €.  
  
València, 25 de novembre de 2021.- El sotssecretari (p.d. Resolució 27.07.15; DOGV 7582): Alfonso Puncel Chornet.